text: Ny formand for KL
  19 marts 2010 kl. 11.54
  Jan Trøjborg er netop officielt blevet valgt som ny formand i Kommunernes Landsforening.
  Det kom ikke som den store overraskelse, da den socialdemokratiske Horsens-borgmester Jan Trøjborg i dag blev valgt som ny formand for Kommunernes Landsforening. Han var i forvejen medlem af bestyrelsen, der altså nu har udpeget ham til at overtage posten efter Erik Fabrin, der dog fortsætter i KL som næstformand.
  54-årige Jan Trøjborg har tidligere begået sig på Christiansborg, blandt andet som Industriminister (1993-1994), erhvervsminister (1996-1998) og senest som forsvarsminister (2000-2001). Han blev i 2005 valgt som borgmester i Horsens og siden som borgmester i Horsens Storkommune.
  Senest har han gjort sig bemærket ved sine holdninger til de kommunale besparelser. Den nyvalgte formand har sidste weekend luftet idéen om brugerbetaling på ældreområdet - en idé der mødtes med blandet begejstring blandt både borgmestre rundt om i landet og på Christiansborg.
  